નવીદિલ્હી ; જીએસટી બિલના મુદ્દે મડાગાંઠનો સામનો કરી રહેલી મોદી સરકારે આજે વિવાદનો અંત લાવવાના પ્રયાસો કર્યા હતા. કોંગ્રેસ સાથે ફરીવાર વાતચીત કરવામાં આવી હતી. કેન્દ્રીયમંત્રી વેંકૈયા નાયડુએ કોંગ્રેસ પ્રમુખ સોનિયા ગાંધી સાથે વાતચીત કરી હતી અને જીએસટી બિલના પસાર માટે તેમના સમર્થનની માંગ કરી હતી. સાથેસાથે આ સંદર્ભમાં સંસદનું બજેટ સત્ર વહેલી તકે બોલાવવાની ઇચ્છા પણ વ્યક્ત કરી હતી. કોંગ્રેસના નેતાઓ સાથે બીજી વખત જીએસટીના મુદ્દે વાતચીત કરવામાં આવી છે.